**Mór Városi Önkormányzat Képviselő-testületének**

**310/2023. (IX.27.) határozata**

**a Móri Radnóti Alapítvány Városi civil Alap pályázati felhíváson történő részvételének támogatása tárgyában**

Mór Városi Önkormányzat Képviselő-testülete tulajdonosi jogkörben eljárva támogatja a Móri Radnóti Alapítványnak (8060 Mór, Szent István tér 9.) a Városi Civil Alap keretében „civil közösségi tevékenységek és feltételeinek támogatása” elnevezésű VCA-KP-1-2024 kódszámú pályázati kategórián történő indulását. A Képviselő-testület hozzájárul az önkormányzat tulajdonában lévő Mór 29 hrsz-ú kivett általános iskola egyéb épület megnevezésű ingatlanon található „régi” tornaterem (208 m2) pályázati forrásból történő felújításához (tetőjavítás, sportpadló csere), továbbá ahhoz, hogy azt az alapítvány közfeladat ellátása érdekében térítésmentesen használatba vegye a pályázatban meghatározott célok elérésének érdekében a fenntartási időszak végéig (előreláthatólag 2028. december 31-ig).

A Képviselő-testület felhatalmazza a Polgármestert a határozat mellékletét képező tulajdonosi hozzájáruló nyilatkozat kiállítására, továbbá annak elkészültét követően a jelen határozatban foglalt feltételekkel az ingyenes használatról szóló megállapodás aláírására.

Határidő: 2023.10.02.

Felelős: polgármester(Városfejlesztési és -üzemeltetési Iroda)

Fenyves Péter Dr. Taba Nikoletta

polgármester jegyző